- 7.13. Андеррайтер нь үнэт цаасны танилцуулгад тусгасан хэмжээгээр санхүүжилтийг бүрэн татан төвлөрүүлэх, хувьцааг хуваарилах ажиллагааг хувьцааны захиалгын бүртгэлийг хийж дууссан өдрөөс хойш ажлын 3 өдрийн дотор гүйцэтгэнэ.
- 7.14. Андеррайтер нь үнэт цаас гаргагчтай тохиролцсоны үндсэн дээр нийтэд санал болгон гаргах хувьцааг анхдагч зах зээлд байршуулах, захиалга авах, худалдах ажиллагааг үнэт цаасны арилжаа эрхлэх байгууллагаар дамжуулан зохион байгуулж болох бөгөөд энэ тохиолдолд анхдагч зах зээлд нийтэд санал болгох хувьцааг тогтоосон үнээр санал болгоно.
- 7.15. Нийтэд санал болгон анх удаа болон нэмж гаргах хувьцааг анхдагч зах зээлд санал болгох, худалдах ажиллагааг үнэт цаасны арилжаа эрхлэх байгууллагаар дамжуулан зохион байгуулахад энэ журмын 7.3, 7.5, 7.13, 7.17 - д заасан хугацаа нэгэн адил хамаарна.
- 7.16 . Андеррайтер нь хоёр удаа дараалан хувьцааг анхдагч зах зээлд санал болгон худалдах ажиллагааг амжилттай зохион байгуулж чадаагүй нь тухайн этгээдийн андеррайтерийн үйл ажиллагаа эрхлэх тусгай зөвшөөрлийг хүчингүй болгох үндэслэл болно.
- 7.17. Андеррайтер нь энэ журмын 7.13 - т заасны дагуу үнэт цаас гаргагчийн нийтэд санал болгон гаргаж буй хувьцааг хөрөнгө оруулагчдад худалдаж, санхүүжилтийг амжилттай татан төвлөрүүлсэн өдрөөс хойш ажлын 3 өдөрт багтаан уг ажиллагааны талаарх дэлгэрэнгүй тайланг арилжаа эрхлэх байгууллагын дүгнэлтийн хамт энэ журмын 3 дугаар хавсралтын дагуу Хороонд ирүүлнэ.
- 7.18. Хороо нь тухайн үнэт цаас гаргагчийн нийтэд санал болгон хувьцаа гаргах ажиллагаа амжилттай явагдаагүй тохиолдолд нийтэд санал болгон гаргахыг зөвшөөрсөн хувьцааны бүртгэлийг хүчингүй болгож, энэ тухай нийтэд мэдээлнэ.
- 7.19. Хороо нь энэ журмын 7.17 - д заасан тайланг ажлын 3 өдөрт багтаан хянах ба тухайн үнэт цаас гаргагчийн нийтэд санал болгон хувьцаа гаргах ажиллагаа амжилттай явагдсан гэж үзвэл үнэт цаасны төвлөрсөн хадгаламжийн байгууллагад өмчлөх эрхийн бүртгэл хийх, арилжаа эрхлэх байгууллагад хувьцааны хоёрдогч зах зээлийн арилжааг эхлүүлэх зөвшөөрлийг Хорооны даргын албан бичгээр хүргүүлнэ.
- 7.20. Анхдагч зах зээлд хувьцааны захиалгын эрэлтийн хэмжээ нь нийлүүлэлтийн хэмжээнээс давсан тохиолдолд андеррайтер, үнэт цаас гаргагч тохиролцсоны үндсэн дээр нийтэд гаргасан хувьцааны 15 хүртэлх хувийг нэмж гаргаж болох бөгөөд энэ талаар энэ журмын 3.3 - т заасан Хорооны шийдвэрт тусгасан байна.
- 7.21. Үнэт цаасны төвлөрсөн хадгаламжийн байгууллага нь энэ журмын 7.20 - д заасан Хорооны албан бичгийг хүлээн авсан өдрөөс хойш ажлын 5 өдрийн дотор үнэт цаас гаргагчийн хувьцааны өмчлөх эрхийн бүртгэлийг хийх ба энэ талаар Хороо, арилжаа эрхлэх байгууллагад мэдэгдэнэ.
- 7.22. Арилжаа эрхлэх байгууллага нь энэ журмын 7.21 - т заасан үнэт цаасны төвлөрсөн хадгаламжийн байгууллагын хувьцааны өмчлөх эрхийн бүртгэлийг хийсэн тухай мэдэгдлийг хүлээн авсан өдрөөс хойш ажлын 2 өдрийн дотор тухайн үнэт цаас гаргагчийн хувьцааны хоёрдогч зах зээлийн арилжааг эхлүүлэх ажиллагааг гүйцэтгэнэ.
- 7.23. Хороо нийтэд санал болгон анх удаа хувьцаа гаргаж буй үнэт цаас гаргагчийн Хороонд бүртгүүлэхээс өмнөх үеийн компанийн нийт хувьцааны 5 буюу түүнээс дээш хувийг дангаар болон нэгдмэл сонирхолтой этгээдтэй хамтран эзэмшиж байсан этгээдийн хувьцааг 6 сарын хугацаанд үнэт цаасны төвлөрсөн хадгаламжийн байгууллагаар тусгаарлуулна.
- 7.24. Үнэт цаасны төвлөрсөн хадгаламжийн байгууллага нь энэ журмын 7.23 - т заасан этгээдийн хувьцааг Хорооны шийдвэрийн дагуу тусгаарлаж, чөлөөлөх ажиллагааг хэрэгжүүлнэ.